Diari Oficial de la Generalitat Valenciana


Sumari del DOGV 5891, del 12-11-2008 (2008/13742)

RESOLUCIÓ de 4 de novembre de 2008, del conseller de Presidència i vicepresident primer del Consell, per la quals es concedixen els premis als millors projectes europeus de la Comunitat Valenciana 2008.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5891

Data del DOGV
:   12-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/13031


Data del document
:   04-11-2008

Organisme emissor
:   Conselleria de Presidència

Tipus de document
:   Resolució

Anàlisi jurídica

 Descriptors 

:   * fundació
    * moviment europeu
    * premi cultural
    * empresa
    * associació
    * campanya de sensibilització
    * distinció honorífica
    * política de medi ambient
    * societat sense fins de lucre
    * innovació
    * política d'informació
    * projecte d'investigació

RESOLUCIÓ de 4 de novembre de 2008, del conseller de Presidència i vicepresident primer del Consell, per la quals es concedixen els premis als millors projectes europeus de la Comunitat Valenciana 2008. [2008/13038]  
Mitjançant l'Orde de 7 de maig de 2008, del conseller de Presidència i vicepresident primer del Consell, es va convocar el concurs per a la concessió dels Premis als Millors Projectes Europeus de la Comunitat Valenciana 2008, (DOCV núm. 5764, de 16 de maig de 2008).  
En compliment de la mateixa i d'acord amb el que preveu la base sèptima de l'Annex I de la mencionada orde, el jurat es va reunir el dia 22 de setembre de 2008, a fi d'examinar i valorar els projectes presentats i, de conformitat amb els criteris continguts en la base quarta del referit annex I, formular la corresponent proposta de resolució de l'esmentada convocatòria de concessió de premis. Tot això, tal com es reflectix en l'acta de la reunió del referit òrgan.  
En conseqüència, vista la proposta del jurat i de conformitat amb el que disposa la base 7.4 de la referida orde de 7 de maig de 2008, resolc  
Primer  
Concedir els premis als Millors Projectes Europeus de la Comunitat Valenciana 2008, als projectes següents:   
Premi Millor projecte mediambiental 2008   
Denominació del projecte: RESITEX  
Entitat: Associació d'Investigació de la Indústria Tèxtil (AITEX)  
Premi Millor projecte per al desenvolupament del coneixement 2008  
Denominació del projecte: MAGMANet  
Entitat: Universitat de València-Institut de Ciència Molecular  
Premi Millor projecte d'innovació 2008   
Denominació del projecte: Camp de Túria CONCILIA  
Entitat: Mancomunitat Camp de Túria  
Segon   
L'assignació econòmica de cada un dels premis consistirà en la percepció de la quantitat líquida de 5.000 euros, a càrrec de l'aplicació pressupostària 05 03 01, Programa 112.40, Relacions Externes, línia codi comptable T1812000, dels pressupostos de la Generalitat per a l'any 2008.  
Contra la present resolució, que posa fi a la via administrativa, podran els interessats interposar,   
potestativament, recurs de reposició davant del mateix òrgan que l'ha dictat, en el termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.   
València, 4 de novembre de 2008.- El conseller de Presidència i vicepresident primer del Consell: Vicente Rambla Momplet